stanford-oval/wikipedia huggingface dataset:
Patrick Fabian

| Patrick Fabian |
| --- | --- |

Henkilötiedot
Koko nimi:  Patrick Fabian
Syntynyt: 7. joulukuuta 1964 (ikä 59) Pittsburgh, Pennsylvania, Yhdysvallat
Ammatti:  näyttelijä
Puoliso:  Mandy Steckelberg
Lapset:  2
Näyttelijä
Aktiivisena:  1992–
Merkittävät roolit:  Howard Hamlin (Better Call Saul)
Aiheesta muualla
www.patrickfabian.com
IMDb 
Elonet
Patrick Fabian (s. 7. joulukuuta 1964 Pittsburgh, Pennsylvania) on yhdysvaltalainen näyttelijä. Hänet tunnetaan muun muassa Howard Hamlinin roolista televisiosarjassa Better Call Saul (2015–2022). Hän on myös esiintynyt esimerkiksi elokuvassa Viimeinen manaus (2010) sekä vieraillut televisiosarjoissa Will & Grace ja Frendit.
Philip Naameh

Philip Naameh (s. 8. syyskuuta 1948) on ghanalainen roomalaiskatolinen arkkipiispa. Hänet vihittiin papiksi 16. joulukuuta 1977, ja hän sai helmikuussa 1995 nimityksen Damongon hiippakunnan piispaksi. Piispaksi vihittäessä 28. toukokuuta pääkonsekraattorina toimi Jozef Tomko, jota avustivat Francis Anani Kofi Lodonu ja Gregory E. Kpiebaya.
Helmikuussa 2009 Naameh sai nimityksen Tamalen arkkipiispaksi.
Petter Gustaf Idman

Petter Gustaf Idman (6. maaliskuuta 1796 Pietarsaari – 27. tammikuuta 1856 Pietarsaari) oli suomalainen merikapteeni. Hän toimi parkki Herculeksen päällikkönä sen purjehtiessa ensimmäisenä suomalaisaluksena maailman ympäri vuosina 1844–1847. Hän oli myös ensimmäinen suomalainen ”kaphoornari” eli Kap Hornin niemen ympäri purjehtinut kapteeni.
Petter Gustaf Idman kuului suomalaisen Idmanin säätyläissuvun pietarsaarelaiseen haaraan, jossa oli useita merikapteeneja. Hänen vanhempansa olivat merikapteeni ja Pietarsaaren raatimies Johan Israel Idman sekä Anna Sofia Hamberg. Idman kävi Turun katedraalikoulua vuosina 1810–1813, ja valmistuttuaan ylioppilaaksi hän opiskeli Turun akatemiassa vuosina 1813–1814, kunnes lähti merille. Tultuaan merikapteeniksi Idman purjehti vuosina 1820–1824 ensimmäisen kerran Kap Hornin ympäri kuljettaessaan lastia Brasilian Rio de Janeirosta Chilen Valparaísoon ruotsalaisen laivanvarustajan Niklas Lindskogin omistamalla purjelaiva Ophirilla.
Vuosina 1844–1847 Idman purjehti maailman ympäri parkki Herculeksella, jonka omisti Lindskogin pietarsaarelainen serkku, kauppaneuvos Peter Malm. Hercules lähti matkaan Pietarsaaresta lokakuussa 1844 ja purjehti aluksi terva- ja puutavaralastissa Ranskan Marseilleen, jossa lasti myytiin joulukuussa 1844. Huhtikuussa 1845 Idman purjehti Marseillesta Mustallemerelle Odessaan, josta hän kuljetti rautakuulia, talia, nahkoja ja yrttejä sisältäneen lastin Englantiin Plymouthiin ja Lontooseen. Seuraava etappi oli ruutilastin kuljettaminen Lontoosta Rio de Janeiroon, johon Hercules saapui jouluaattona 1845. Hankittuaan uuden lastin Riosta ja Paranaguásta Idman purjehti huhti–kesäkuussa 1846 Valparaísoon. Hercules kiersi tällöin Kap Hornin ensimmäisenä suomalaisaluksena. Valparaísosta Idman purjehti Perun Callaoon, josta hän otti kuljetettavakseen Ranskan hallituksen diplomaattista kirjeenvaihtoa. Syyskuun 1846 ja tammikuun 1847 välisenä aikana hän ylitti Tyynenmeren Tahitin kautta Bataviaan Jaavalle. Sieltä hän toi lopuksi melko vaatimattoman lastin arrakkia, tupakkaa ja riisiä Rotterdamiin Hollantiin, johon saavuttiin elokuussa 1847. Rotterdamista Hercules palasi syksyllä 1847 Pietarsaareen.
Idmanin puoliso oli Johanna Gustava Holmberg.
Pekka Ulmanen

Pekka Ulmanen (1958 – 2023 Vaajakoski) oli suomalainen muusikko, joka oli jyväskyläläisen Se-yhtyeen kosketinsoittajana käyttäen nimeä P. A. Ulmanen.
Pekka Ulmanen kävi Kemin lyseota yhdessä Se-yhtyeen keulahahmon Yarin eli Jari Knuutisen kanssa. He molemmat erosivat koulusta ollessaan lukion toisella luokalla perustaakseen oman bändin. Ulmasella oli laaja levykokoelma ja hän tutustutti myös Yarin suomalaiseen 1970-luvun alun rockiin. Heillä oli Kemissä Pohjolan Voima -niminen yhtye, jonka nimeksi tuli sittemmin Se ja kotipaikaksi Jyväskylä. Se-yhtye oli toiminnassa vuosina 1976–1985. Yhtye julkaisi tänä aikana neljä studioalbumia, joista usealla Ulmanen oli mukana soittamassa.
Ulmanen teki sittemmin sekalaisia töitä ja oli muun muassa useiden vuosien ajan Miljoonasade-yhtyeen valomiehenä. Pitkään sairastellut Ulmanen kuoli 65-vuotiaana sairauskohtaukseen kotonaan Jyväskylän Vaajakoskella. Ulmasen kuolemasta kertoi 12. lokakuuta 2023 Se-yhtyeen keulahahmo Yari julkisessa Facebook-päivityksessään.
Perinteisiin vetoaminen

Perinteisiin vetoaminen eli argumentum ad antiquitatem on argumentti, jossa väite perustellaan tai torjutaan traditioon tai vakiintuneisiin tapoihin ja käytäntöihin vetoamalla. Vanha konsti on parempi kuin pussillinen uusia.
Argumentin yleinen kaava on seuraava:
Argumentti A edustaa vakiintuneen käsityksen vastaista näkökantaa
A on epätosi, todennäköisesti epätosi, tms.
Toinen muoto on:
Argumentti A on vanhempi ja vakiintuneempi kuin argumentti B
A on siksi tosi tai B:tä todennäköisemmin tosi
Esimerkkejä perinteeseen vetoamisesta:
Perinteeseen vetoamisen vastakohta on uutuuteen vetoaminen.
Perinteisiin tai uutuuteen vetoaminen voivat olla virheellistä tai huonoa argumentaatiota, mutta perinteeseen vetoaminen voi olla myös perusteltua, eikä kyseessä ole argumentointivirheen nimi, kuten voi kuulla väitettävän.
Papuankuhankeittäjä

| Papuankuhankeittäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kuhankeittäjät Oriolidae
Suku::  Kuhankeittäjät Oriolus
Laji::  szalayi
Kaksiosainen nimi
 Oriolus szalayi  (Madarász, 1900) 
Katso myös
   Papuankuhankeittäjä Wikispeciesissä   Papuankuhankeittäjä Commonsissa 
Infobox OKNimi-testi OKIUCN-testi OK: 
Papuankuhankeittäjä (Oriolus szalayi) on kuhankeittäjien heimoon kuuluva varpuslintu.
Levinneisyys

Papuankuhankeittäjää tavataan Indonesiassa ja Papua-Uudessa-Guineassa. Sitä on kuvattu yleiseksi, ja laji on luokiteltu elinvoimaiseksi.
Rrëshen

| Rrëshen |
| --- | --- |

 Rrëshen
 Koordinaatit: 41°46′N, 19°53′E 
Valtio:  Albania
Maakunta:  Lezhë
Kunta:  Mirditë
Väkiluku (2011):  8 803
 
 www.bashkiarreshen.com 
Infobox OKVirheellinen NIMI-arvo: 
Rrëshen on kaupunki Albaniassa. Se sijaitsee maan pohjoisosassa, Lezhën maakunnassa, Mirditën kunnassa. Etäisyys Tiranaan on puolisensataa kilometriä.
Rrëshenissä on 8 803 asukasta (2011).
Pääuskonto on katolilaisuus. Kaupungissa on Rrëshenin roomalaiskatolisen hiippakunnan piispanistuin ja katedraali.
Aiheesta muualla

Kuvia tai muita tiedostoja aiheesta Rrëshen Wikimedia Commonsissa
Rrëshenin kotisivut (albaniaksi), (englanniksi), (espanjaksi), (ranskaksi)
Albanian kaupungit
Apollonia
Bajram Curri
Ballsh
Berat
Bilisht
Bulqizë
Burrel
Cërrik
Çorovodë
Delvinë
Durrës
Elbasan
Ersekë
Fier
Fushë-Krujë
Gjirokastër
Gramsh
Has
Himarë
Kamzë
Kavajë
Këlcyrë
Klos
Konispol
Koplik
Korçë
Krujë
Krumë
Kuçovë
Kukës
Laç
Lezhë
Libohova
Librazhd
Lushnjë
Maliq
Mamurras
Mavrovë
Memaliaj
Patos
Peqin
Peshkopi
Përmet
Pogradec
Poliçan
Pukë
Rrëshen
Rrogozhinë
Roskovec
Sarandë
Selenicë
Shëngjin
Shijak
Shkodra
Tepelenë
Tirana
Tropojë
Valbonë
Vlorë
Papuankirjorastas

| Papuankirjorastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera
Laji::  heinei
Kaksiosainen nimi
 Zoothera heinei  (Cabanis, 1850) 
Katso myös
   Papuankirjorastas Wikispeciesissä   Papuankirjorastas Commonsissa 
Infobox OKNimi-testi OKIUCN-testi OK: 
Papuankirjorastas (Zoothera heinei) on rastaiden heimoon kuuluva varpuslintu.
Levinneisyys

Papuankirjorastasta tavataan Papua-Uusi-Guineassa ja Australiassa. Laji on luokiteltu elinvoimaiseksi.
Pele (täsmennyssivu)

Pele voi tarkoittaa näitä:
Pelé (oik. Edson Arantes do Nascimento, 1940–2022), brasilialainen jalkapalloilija
Abédi Pelé (s. 1964), ghanalainen jalkapalloilija
Pele, havaijilainen tulivuorten jumalatar.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pele”, voi hakea sivunnimihaulla, laajalla sivunnimihaulla tai tekstihaulla.
Rayo (1749)

| Rayo |
| --- | --- |


Aluksen vaiheet
Rakentaja:  Artillero Real, Havanna, Kuuba
Kölinlasku:  1. tammikuuta 1747
Laskettu vesille:  28. kesäkuuta 1749
Palveluskäyttöön:  31. tammikuuta 1751
Poistui palveluskäytöstä:  haaksirikkoutunut 26. lokakuuta 1805
Loppuvaihe:  hylky poltettu 31. lokakuuta 1805
Tekniset tiedot
Uppouma:  1 750 bm
Pituus:  55 m
Leveys:  15,80 m
Syväys:  8,68 m
Miehistöä:  453
Aseistus
Aseistus:  80 tykkiä
Rayo oli Espanjan laivaston vuonna 1749 vesille laskettu Rayo-luokan kaksikantinen 80-tykkinen linjalaiva.
Valmistus

Pedro Torresin suunnittelema alus tilattiin Havannasta Kuubasta, missä köli laskettiin 1. tammikuuta 1747. Alus laskettiin vesille 28. kesäkuuta 1749 nimellä San Pedro ja otettiin palvelukseen 31. tammikuuta 1751. Ei ole tietoa milloin aluksen nimi vaihdettiin Rayoksi.
Rome (albumi)

| Rome Danger Mouse & Danielle Luppi |
| --- | --- | --- |

Studioalbumin tiedot
 Julkaistu: 16. toukokuuta 2011
 Formaatti: LP, digitaalinen & CD
 Tuottaja(t): Danger Mouse, Daniele Luppi
 Tyylilaji: pop
 Kesto: 35.11
 Levy-yhtiö: Parlophone
Listasijoitukset
  Yhdysvallat 11.
Danger Mousen muut julkaisut
| Dark Night of the Soul 2010 | Rome 2011 | El Camino 2011 |
Daniele Lupin muut julkaisut
| Malos Habitos 2011 | Rome 2011 | Milano 2017 |
Rome on yhdysvaltalaisen tuottaja Danger Mousen ja italialaisen säveltäjä Daniele Luppin studioalbumi, jonka julkaisi Parlophone 16. toukokuuta 2011. Albumilla vierailevat artistit Jack White ja Norah Jones. Albumin parissa työskenteltiin viisi vuotta ja se nauhoitettiin Forum Studios -studiolla Roomassa. Albumi ottaa vaikutteita spagettiwestern-elokuvista.
Kappaleet

Theme of Rome – 2.21
The Rose with the Broken Neck – 3.23 (feat. Jack White)
Morning Fog (Interlude) – 0.39
Season's Trees – 3.12 (feat. Norah Jones)
Her Hollow Ways (Interlude) – 0.57
Roman Blue – 3.13
Two Against One – 2.21 (feat. Jack White)
The Gambling Priest – 2.03
The World (Interlude) – 1.02
Black – 3.32 (feat. Norah Jones)
The Matador Has Fallen – 1.47
Morning Fog – 2.06
Problem Queen – 2.37 (feat. Norah Jones)
Her Hollow Ways – 2.30
The World – 3.29 (feat. Jack White)
Arvostelut

Consequence of Sound: C+
Pitchfork: 7.0
Petter Filenius

Petter Filenius
Petter Filenius (26. huhtikuuta 1704 Röddinge, Ruotsi – 2. kesäkuuta 1780 Lidingö, Ruotsi) oli ruotsalainen piispa ja valtiopäivämies joka toimi myös Turun akatemian teologian professorina ja rehtorina.
Elämäkerta

Fileniuksen vanhemmat olivat Röddingen kirkkoherra Petter Filenius (Petrus Nicolai, k. 1731) ja Judit Dorotea Winqvist. Hän pääsi ylioppilaaksi Lundissa 1721 ja valmistui filosofian maisteriksi Lundin yliopistosta 1730. Filenius oleskeli Englannissa ja Ranskassa vuosina 1736–1739 ja opiskeli muun muassa Oxfordin yliopistossa 1736. Hänet vihittiin papiksi 1740 Turun hiippakunnassa ja hänestä tuli samana vuonna teologian tohtori.
Filenius oli Turun akatemian toisena filosofian apulaisena vuodesta 1731 sekä ensimmäisenä filosofian apulaisena ja akatemian sihteerinä vuodesta 1732 mutta näitä virkoja hoiti sijainen. Hänestä tuli Turun akatemian kreikan ja heprean kielten professori 1735 ja kolmas teologian professori 1741. Filenius toimi samalla palkkapitäjänsä Naantalin ja Raision kirkkoherrana vuodesta 1741 sekä Turun tuomiokapitulin jäsenenä 1741–1742. Hän oli Turun akatemian rehtorina 1741–1742 mutta pakeni pikkuvihan aikana Ruotsiin. Ruotsissa Filenius oli sitten Lundin yliopiston itämaisten kielten ja kreikan professorina vuodesta 1742, Linköpingin tuomiorovastina vuodesta 1744 ja Linköpingin hiippakunnan piispana vuodesta 1761. Hän oli valtiopäivämiehenä 1746–1747, 1751–1752, 1755–1756, 1760–1762, 1765–1766, 1769–1770, 1771–1772 sekä toimi valtiopäivien puhemiehenä 1761, 1765–1766 ja 1769–1770.
Filenius oli naimisissa 1740–1766 Ulrika Benzelstjernan (k. 1766) kanssa ja vuodesta 1767 Maria Worsterin kanssa.
Petter Gedda

Geddan laatima Itämeren yleiskartta.
Petter Gedda (31. joulukuuta 1661 Lövånger –19. kesäkuuta 1697 Karlskrona) oli ruotsalainen kartografi. Hän johti vuosina 1687–1692 maanmittausta Ruotsin etelä- ja länsirannikolla Blekingestä Bohusläniin sekä Ruotsin Pommerissa. Tuloksena oli meriatlas General Hydrographisk Chart-Book öfwer Östersiön, och Katte-Gatt (1695).
Aiheesta muualla

Kuvia tai muita tiedostoja aiheesta Petter Gedda Wikimedia Commonsissa
Pandora (yritys)
Kuvia

Eräs Pandora-koruliikkeen myymälä.
Pandoran myymälä Floridan Tampassa.
Pandoran valmistama rannekoru.
Aiheesta muualla

Kuvia tai muita tiedostoja aiheesta Pandora (yritys) Wikimedia Commonsissa
Pandoran kuluttajille tarkoitettu sivusto (englanniksi) (pandora.net)
Katarina Gustafsson: Pandora Seeks to Tap ‘Hopeless’ Male Shoppers With Web Expansion (11/2014) (englanniksi) (bloomberg.com)
Pentti Heino

Pentti Kalervo Heino (10. joulukuuta 1926 Hollola – 24. elokuuta 2018) oli suomalainen mäkihyppääjä ja soutaja.
Useita mäkihypyn ja yhdistetyn Suomen-mestaruuksia nuorten sarjassa voittanut Heino saavutti vuonna 1949 mäkihypyssä SM-pronssia ja sijoittui Salpausselällä toiseksi. Rumfordin MM-kilpailuissa 1950 hän sijoittui mäkihypyssä 19:nneksi. Seuratasolla Heino edusti Lahden Hiihtoseuraa.
Soudussa Heino saavutti Pauli Salosen kanssa SM-hopeaa pariairokaksikossa vuonna 1953.
Pentti Heikonen

Pentti Olavi Heikonen (s. 8. elokuuta 1935 Turku) on suomalainen eläköitynyt yritysjohtaja, joka on saanut  teollisuusneuvoksen arvonimen.
Heikosen vanhemmat olivat maalarimestari Reitto Johannes eli Hannes Heikonen ja Kerstin Hilda Elg. Hän avioitui 1959 opettaja Mirja Siviä Nymanin kanssa. Heikonen tuli ylioppilaaksi Turun lyseosta 1955 ja valmistui ekonomiksi Turun kauppakorkeakoulusta 1959. Hän oli 
Raision Tehtaat Oy:n laskentapäällikkö 1959–1970, taloussuunnittelupäällikkö 1970–1973, hankintaryhmän johtaja 1973–1981, kasviöljyteollisuusyksikön johtaja 1981–1985, kasviöljy- ja tärkkelysteollisuuden johtaja 1986–1992 ja raaka-aineteollisuuden johtaja 1993–1997. Heikonen oli myös Raision Tehtaat Oy:n hallituksen jäsen 1981–1987 ja varajäsen vuodesta 1987 sekä Raision Tehtaat -yhtymän, vuodesta 1993 Raision Yhtymä, johtoryhmän jäsen 1973–1997. Hänellä on myös ollut useita liike-elämän ja muita asiantuntija- ja luottamustehtäviä. Teollisuusneuvoksen arvonimen Heikonen sai 1995.
Nornickel

| Nornickel |
| --- | --- |

Yritysmuoto:  Julkinen osakeyhtiö
Osake:  LSE: MNOD MCX: GMKN
Markkina-arvo:  3,7 biljoonaa ruplaa (syyskuu 2021)
ISIN:  RU0007288411
Perustettu:  1935
Avainhenkilöt:  Gareth Penny (hallituksen puheenjohtaja), Vladimir Potanin (pääjohtaja)
Kotipaikka:   Venäjä, Moskova
Toimiala:  Kaivosteollisuus, Värimetalliteollisuus
Tuotteet:  nikkeli, kupari, platina, palladium, koboltti ja muut (yhteensä yli 30)
Liikevaihto:  15,5 mrd. $ (2020)
Liikevoitto:  6,4 mrd. $ (2020)
Nettotulos:  3,63 mrd. $ (2020)
Henkilöstö:  72 105 (2020)
Kotisivu:  www.nornickel.com
Huomioitavaa:  Kotisivu - KPMG
Infobox OKVirheellinen NIMI-arvo: 
Nornickel (PAO GMK Norilsk Nickel, PAO GMK Norilski Nikel, ven. ПАО «ГМК „Нори́льский ни́кель“», brändinimi Nornickel, ven. «Норни́кель», engl. Nornickel, ennen vuotta 2016 Norilski Nikel, ven. «Нори́льский ни́кель») on venäläinen kaivos- ja metallialan yhtiö. Se on maailman suurin nikkelin ja palladiumin tuottaja. Sillä on suurimmat nikkelimalmivarannot. Yhtiö tuottaa myös platinaa, kuparia, hopeaa, kultaa, kobolttia ja muita värimetalleja.
Julkinen osakeyhtiö Norilsk Nikel sisältää Napapiirin filiaalin, Kuolan kaivos- ja metallurgia-alan laitoksen, Gypronickel-instituutin, NordStar Airlines lentoyhtiön, Nordavia lentoyhtiön ja Jenisein jokivarustamon.
Yrityksen pääkonttori sijaitsee Moscow-City liikekeskuksessa, Mercury City Tower -pilvenpiirtäjässä. Vuoden 2014 lokakuuhun asti pääkonttori sijaitsi Bolšaja Tatarskaja -kadulla.
Venäläinen Nornickeliä kuvaava postimerkki vuodelta 2015
Historia > Rusalin pääomasijoitus ja osakkeenomistajien välinen konflikti

Huhtikuussa 2008 Mihail Prohorov, joka oli aiemmin yhtiön suurin osaomistaja yhdessä Vladimir Potaninin kanssa, myi osuutensa 25 prosenttia plus yksi osake Oleg Deripaskan määräysvallassa olleelle maailman suurimmalle alumiiniyhtiölle Rossijskij Alumiinille (Rusal, UC Rusal). Prohorov sai 14 prosenttia Rossijski Alumiinista osakkeina ja noin 5 miljardia dollaria käteisenä (Deripaska maksoi vain osan luvatusta 7 miljardista dollarista käteisenä välittömästi, toinen osa vaihdettiin Rusalin lisäosakkeisiin ja vielä yksi osa maksettiin alumiiniyhtiön IPO:n jälkeen). Uusi osakkeenomistaja yritti saada nämä kaksi yritystä sulautumaan. Yhtiön osakkeenomistajien jatkotoimet johtivat kuitenkin yhtiöristiriitoihin.[lähde? ]
Nornickelin toimitusjohtajan ja hallituksen puheenjohtajan viroista käytiin merkittäviä kiistoja.[lähde? ] Osakkeenomistajat tekivät sovinnon marraskuussa 2008, ja vähän ennen sitä Vladimir Putinin KGB:n kollega ja Rostourismin entinen johtaja Vladimir Strzhalkovski otti yhtiön haltuunsa.
Eräs tärkeä näkökulma osakkeenomistajien kamppailussa oli, että Nornickel oli itse ostanut huomattavan osan osakkeistaan markkinoilta – 17,3 prosenttia, ja nämä omat osakkeet niin sanotusti äänestivät yhtiön johdon puolesta.
Konfliktin aikana Interros teki Rusalille tarjouksen sen osuuden ostamisesta 9 miljardilla dollarilla, sitten Nornickel lähetti Rusalille tarjouksen 25 prosentin osuuden ostamisesta 12 miljardilla dollarilla ja sitten tarjoutui ostamaan 20 prosenttia GMK:sta 12,8 miljardilla dollarilla. Oleg Deripaskan yritys hylkäsi kaikki tarjoukset.[lähde? ] Elokuussa 2011 Nornickel teki toisen tarjouksen Rusalille osakepaketin ostamisesta, tällä kertaa 8,75 miljardilla dollarilla.
Vedomosti-sanomalehden mukaan Potanin sai keväällä 2011 liikemiehiltä Viktor Vekselbergilta ja Leonid Blavatnikilta tarjouksen hänen osuutensa ostamisesta.[lähde? ] On arvioitu, että tarjouksen summa oli 19,2 miljardia dollaria; yrittäjä kieltäytyi.
Joulukuun 2012 alussa osapuolet ilmoittivat sovinnosta ja pyysivät Roman Abramovitšia toimimaan välimiehenä. Deripaska, Potanin ja Abramovitš allekirjoittivat uuden osakassopimuksen, jonka mukaan Vladimir Potaninista itsestään tulisi Nornickelin toimitusjohtaja Rusalille sopimattoman Strzhalkovskin sijasta ja 16,9 prosenttia yhtiön hallussa olevista omista osakkeista kuoletettaisiin. Nykyisten osakkeenomistajien odotetaan myyvän osan osakkeista Abramovitšille (Potanin myy 2,84 prosenttia osakkeista 867,3 miljoonalla dollarilla ja Deripaska myy 2,03 prosenttia 619,7 miljoonalla dollarilla). Lisäksi odotetaan, että Interros, Rusal ja Millhouse (Abramovitšin yhtiö) perustavat trustin, johon siirretään heidän samanlaiset osuutensa Nornickelin osakkeista (7,3 prosenttia osakkeista kultakin), jotta Abramovitš voisi välimiehenä hallita yhteensä 20 prosenttia osakkeista.[lähde? ] Lisäksi osapuolet sopivat lopettavansa kaikki oikeusriita-asiat ja valitsevansa uuden tasapuolisesti edustetun hallituksen.
Omistajat

Yhtiön osakepääomarakenne 14.10.2021 virallisten tietojen mukaan:
INTERROS LIMITED — 35,95 %
MKPAO ”EN+ GROUP” — 26,25 %
Muut osakkaat — 37,3 %
Omat osakkeet — 0,5 %
Yhtiön tärkeimmät osakkeenomistajat maaliskuussa 2021 TASSin mukaan:
Vladimir Potaninin Interros — 34,6 % osakkeista
Rusal — 27,8 % osakkeista
Roman Abramovictšin ja Alexander Abramovin Crispian – 4,7 % osakkeista
Vladimir Potaninin ja hänen entisen vaimonsa Natalian avioeron yhteydessä vuonna 2015 Moskovan Presnenski-tuomioistuin totesi, että Vladimir Potanin ei ollut Norilsk Nikelin osaomistaja eikä Interros Holdingin osaomistaja.
Yrityksen markkina-arvo Moskovan pörssissä oli 3,7 triljoonaa ruplaa syyskuussa 2021.
Johto > Hallitus

Yhtiön hallituksen puheenjohtajana on maaliskuusta 2013 lähtien toiminut Gareth Penny, timanttiponopoli De Beersin entinen hallituksen puheenjohtaja.
Johto > Johtajat

Yhtiön toimitusjohtajana on joulukuusta 2012 lähtien ollut Vladimir Potanin.
Tätä tehtävää aiemmin hoitivat:
Anatoli Filatov (1988–1996) — kombinaatin johtaja, konsernin puheenjohtaja ja RAO Norilsk Nikel -yhtiön presidentti
Vsevolod Generalov (huhtikuu — toukokuu 1996) — RAO Norilsk Nikelin vt. presidentti
Aleksander Hloponin  (1996–2001) — RAO Norilsk Nikelin toimitusjohtaja
Johnson Khagazhejev (helmikuu — elokuu 2001) — RAO Norilsk Nikelin toimitusjohtaja, 1998-2001 GMK Norilsk Nikelin toimitusjohtaja.
Mihail Prohorov (2001–2007) — toimitusjohtaja, OAO GMK Norilsk Nikelin hallituksen puheenjohtaja
Denis Morozov (2007–2008)
Sergei Batehin (heinäkuu — elokuu 2008)
Vladimir Strzhalkovski (elokuu 2008 — joulukuu 2012)
Vladimir Potanin (joulukuusta 2012 alkaen)
Toiminta

Nornickel on Venäjän värimetallialan suurin yritys ja se kuuluu maan 10 suurimman yksityisen yrityksen joukkoon.
Nornickel etsii, tutkii, louhii, rikastaa ja jalostaa kaivonnaisia sekä tuottaa ja myy värimetalleja ja jalometalleja. Se toimii yli kolmessa kymmenessä maassa. Tuotantolaitokset sijaitsevat Venäjällä Norilskin teollisuusalueella, Kuolan niemimaalla ja Taka-Baikalian alueella sekä Suomessa (Nornickel Harjavalta) ja Etelä-Afrikassa.
Vuonna 2019 nikkelin tuotanto oli 229 tuhatta tonnia, kuparin tuotanto 499 tuhatta tonnia, palladiumin tuotanto 2,9 miljoonaa unssia ja platinan tuotanto 0,7 miljoonaa unssia.
"Nornickel on:
Maailman suurin nikkelintuottaja 14 prosentin osuudella (Venäjällä 96 prosenttia). Bloombergin mukaan Nornickel on maailman tehokkain nikkelintuottaja
Maailman ykkönen palladiumin tuotannossa 41 prosentin osuudella
Maailman kolmanneksi suurin platinan tuottaja 10 prosentin osuudella
Nornickel tuottaa myös rodiumia, kobolttia, kuparia, hopeaa, kultaa, iridiumia, ruteniumia, seleeniä, telluuria ja rikkiä.
Todetut ja todennäköiset varannot:
6,5 miljoonaa tonnia nikkeliä
11,6 miljoonaa tonnia kuparia
118 miljoonaa tonnia platinaryhmän metallien unssia
Yhtiön liikevaihto vuonna 2020 IFRS-standardien mukaan oli 15,5 miljardia dollaria ja nettotulos 3,6 miljardia dollaria.
Kommersant-lehden haastattelussa Nornickelin varapresidentti Jevgeni Fedorov sanoi, että investoinnit energiainfrastruktuurin kohteiden nykyaikaistamiseen vuonna 2021 olivat kaksinkertaistuneet vuoteen 2020 verrattuna ja saavuttivat 30 miljardin ruplan tason.
Yhtiön rakenne

Nornickelillä on kolme päätuotantolaitosta. Ensimmäinen eli Napapiirin filiaali sijaitsee Taimyrin niemimaalla (Norilskissa, Talnahissa, Kaierkanissa ja Dudinkassa). Toinen alue sijaitsee Kuolan niemimaalla (в Montšegorskissa, Zapoljarnyi-kaupungissa ja Nikkelissa). Kolmas laitos on Bystrinski kaivos- ja jalostuskombinaatti.